en en fr ne de nl nl en en af nl en nl nl en en af af af af nl af af af af af nl af af af nl en en en nds en nl fr nl en af nl en af af en af fr nl en af af en af fr nl en af fr nl en af nl es af nl en nl nl en af en en en en
All Blacks klop Spring Roses – DieHoorn
Everton “Rots” Manewil wat met sy gereelde kraglopies baie veld gewen het. Foto: Ebenezer Titus
DANKSY goeie afgeronde spel het All Blacks se eerste span vir Spring Roses Saterdag op die Bridgton Sportgronde (Plate) geklop met 22-15, ’n telling wat laasgenoemde vlei.
Die All Blacks het van meet af hul intensies om hardlooprugby te speel duidelik gemaak toe hul vlugvoetige vleuel Eslynn Okkers reeds in die derde minuut ’n drie onder die pale gaan druk het.
Die drie het gevolg nadat Okkers ’n goed geplaasde skop deur All Blacks se losskakel en kaptein, Jefnie Kiewiets, opgevolg het. Duwayne Januarie, heelagter, het verdoel.
Slegs sewe minute later het die swart truie se binnesenter, Ronaldo Jansen, die bal ná ’n goeie agterlynbeweging in die hande gekry. Hy het daarna Spring Roses se verdediging oopgekloof en gaan druk. Januarie het weer verdoel.
All Blacks se ervare slot Everton “Rots” Manewil was deurgaans ’n derduiwel met die bal in hand en het met sy knaende kraglopies momentum oor die voordeellyn vir sy span verseker. Dit het telkens ’n paar verdedigers van Spring Roses gekos om hom te stuit. Die rustyd telling was 14-0.
Claude Fortuin (losskakel) het kort ná halftyd vir Spring Roses ’n strafskop deur die pale gejaag.
All Blacks se vaskopstut Immeraan Malgas het die volgende punte op die telbord geplaas met ’n drie wat nie verdoel is nie.
Spring Roses het laat in die tweede helfte aanval ná aanval geloods en is beloon met ’n pragdrie deur sy haastige vleuel Suttner Abrahams. Aubrey Carelse (stut) het verdoel om die telling 19-10 te maak.
Riaan Lottering (plaasvervangerflank) het Spring Roses se tweede en laaste drie gedruk. Die doelskop was mis.
Hierna het All Blacks se Januarie ’n strafdoel behaal vir die eindtelling van 22-15.
Jefnie Kiewiets is as die Speler van die Wedstryd aangewys.
• Spring Rose se B-span het die bordjies verhang deur All Blacks B met 22-15 te klop.
• All Blacks speel Saterdag (17 Junie) op die Rec teen Willowmore United.
Eden vereer weer sportlui
July 5, 2018July 5, 2018
DIE Eden Sportraad se sporttoekkennings vir 2018 vind op Vrydagaand, 27 Julie, in Oudtshoorn plaas en belowe om weer eens...
Horowitz wen gholf op uittel
October 26, 2017October 26, 2017
Deur Higgo Jacobs Ockie Horowitz het Saterdag die Vryburger Gholfdag in individuele stableford-formaat met ’n telling van 41 punte...
March 30, 2017March 30, 2017
Union Stars, SWD T20-kampioen, het Sondag albei sy wedstryde om vir die nasionale T20-klubtoernooi te kwalifiseer, verloor. Hulle het...
Weer tyd vir Leopard Crawl MTB!
January 24, 2019January 24, 2019
DIE jaarlikse Leopard Crawl MTB, ’n geleentheid vir die hele gesing, word vanjaar op Saterdag, 2 Februarie, deur die Laerskool...
Lorraine van Vollenstee bekroon as Oudtshoorn Rolbalklub se 2019 senior vroue-enkelkampioen
February 21, 2019February 21, 2019
Lorraine van Vollenstee wat Saterdag as die Oudtshoorn Rolbalklub se 2019 se­nior vroue-enkelkampioen gekroon is. Sy het 2018 se...
Dysselsdorp klop Korrektiewe Dienste
July 12, 2018July 12, 2018
Deur Garnett Wicomb RANGERS, rugbyspan van Dysselsdorp, het Saterdag in ’n SWD Karoo-streekliga vir Korrektiewe Dienste met 31-19 geklop en...
Kunstefees-gholf lok 74 spelers
April 4, 2019April 4, 2019
Deur Higgo Jacobs ALTESAME 74 spelers het op die Saterdag van die onlangse KKNK deelgeneem aan ’n 4BBB-stablefordkompetisie op...
Aurial College draf uit vir All Blacks se tweede span in SWD Presidentsligawedstryd
June 20, 2019June 20, 2019
Aswin Lukas, ’n leerder van Aurial College, het Saterdag vir All Blacks se B-span uitgedraf in hul SWD Presidentsligawed-stryd...
Hoërskool Oudtshoorn rugbyspelers gekies vir vanjaar se SWD-spanneWesbank kroon tenniskampioene
Volg ons op Twitter
Volg ons op Instagram
Laai meerVolg ons op Instagram
©2019 Die Hoorn, Oudtshoorn. .
Log in with your credentials
Sign in Remember me Lost your password?
Reset Password I remember my details